laion/Wikipedia-Exotic huggingface dataset:
চিত্তরঞ্জন দাশ

দেশবন্ধু চিত্তরঞ্জন দাশ (৫ নভেম্বর ১৮৭০ - ১৬ জুন ১৯২৫) হলেন একজন বাঙালি আইনজীবী, রাজনীতিবিদ, স্বাধীনতা সংগ্রামী, কবি ও লেখক। তিনি স্বরাজ্য পার্টি-র প্রতিষ্ঠাতা। তার সময়ের অন্যতম বৃহৎ অঙ্কের আয় অর্জনকারী উকিল হওয়া সত্ত্বেও তিনি তার সম্পদ অকাতরে সাহায্যপ্রার্থীদের কাছে বিলিয়ে দিয়ে বাংলার ইতিহাসে দানবীর হিসাবে সুপরিচিত হয়ে আছেন। তিনি "দেশবন্ধু" নামে জগৎ বিখ্যাত হয়ে আছেন। চিত্তরঞ্জন দাশ ঢাকার বিক্রমপুরের (বর্তমান বাংলাদেশের মুন্সীগঞ্জ জেলা) টঙ্গীবাড়ী উপজেলার তেলিরবাগ গ্রামের যদুনন্দন বংশে এক উচ্চ মধ্যবিত্ত বাঙালি বৈদ্যব্রাহ্মণ পরিবারে ১৮৭০ সালের ৫ নভেম্বর জন্মগ্রহণ করেন। তার পিতা ভুবন মোহন দাশ কলকাতা হাইকোর্টের সলিসিটার ছিলেন। জীবিকার তাগিদে তাঁর পরিবার ঢাকার বিক্রমপুর থেকে কলকাতায় গিয়ে বসবাস করেন। ভুবন মোহন দাশের বড় ভাইয়ের নাম দুর্গা মোহন দাশও আইনজীবী ছিলেন। ১৮৯৪ সালে কলকাতা হাইকোর্টে ব্যারিস্টার হিসেবে নিজের নাম তালিকাভুক্ত করেন। ১৯০৮ সালে অরবিন্দ ঘোষের বিচার তাকে পেশাগত মঞ্চের সম্মুখ সারিতে নিয়ে আসে। তিনি এত সুনিপুণ দক্ষতায় মামলাটিতে বিবাদী পক্ষ সমর্থন করেন যে অরবিন্দকে শেষ পর্যন্ত বেকসুর খালাস দেয়া হয়। তিনি ঢাকা ষড়যন্ত্র মামলায় (১৯১০-১১) বিবাদী পক্ষের কৌশলী ছিলেন। তিনি দেওয়ানী ও ফৌজদারী উভয় আইনেই দক্ষ ছিলেন।তিনি ব্যাঙ্গল প্যাক্ট এর প্রবক্তা। চিত্তরঞ্জন দাস বাংলার বহু রাজনৈতিক নেতার রাজনৈতিক গুরু। তাদের মধ্যে সুভাষচন্দ্র বসু, হোসেন শহীদ সোহরাওয়ার্দী, বিধানচন্দ্র রায়, শরৎচন্দ্র বসু, যতীন্দ্রমোহন সেনগুপ্ত প্রভৃতি ব্যক্তিবর্গ উল্লেখযোগ্য। ১৯২৫ সালের ১৬ই জুন চিত্তরঞ্জন দাশ মৃত্যুবরণ করেন। উদার মতবাদ ও দেশের প্রতি দরদের কারণে তিনি হিন্দু মুসলমান সকলের শ্রদ্ধা ও ভালবাসা অর্জন করেন এবং তার এই উদার মতবাদের জন্য জনগণ তাকে দেশবন্ধু খেতাবে ভূষিত করেন। তার মৃত্যুর খবরে শোকার্ত রবীন্দ্রনাথ ঠাকুর তার সম্বন্ধে বলেনঃ এনেছিলে সাথে করে মৃত্যুহীন প্রাণ। মরণে তাহাই তুমি করে গেলে দান।। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর, সম্পাদকগণ (২০১২)। "দাশ, চিত্তরঞ্জন"। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  হেনা চৌধুরী (১৯৬১)। দেশবন্ধু চিত্তরঞ্জনের জীবন-বেদ। অ্যাল্ফা-বিটা পাবলিকেশন্স। পৃষ্ঠা ৯।  http://employmentnews.gov.in/newemp/MoreContentNew.aspx?n=SpecialContent&k=23#:~:text=Initially%2C%20Subhas%20Chandra%20Bose%20worked,Das%20as%20his%20political%20guru. বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: চিত্তরঞ্জন দাশ
শ্রীরামপুর মিশন প্রেস

শ্রীরামপুর মিশন প্রেস উনিশ শতকের গোড়ার দিকে ব্রিটিশ ভারতে স্থাপিত একটি ছাপাখানা। ১৮০০ সালের ১০ জানুয়ারি অধুনা পশ্চিমবঙ্গের শ্রীরামপুরে স্থাপিত হয় শ্রীরামপুর মিশন। ওই বছরই মার্চ মাসে উইলিয়াম কেরি শ্রীরামপুর মিশন প্রেস নামে ছাপাখানাটি খোলেন। এই মাসেই পঞ্চানন কর্মকারের সহযোগিতায় প্রথম বাংলা গদ্যগ্রন্থ মথী রচিত মঙ্গল সমাচার ছাপা হয় মিশন প্রেস থেকে। উইলিয়াম কেরি অনূদিত বাইবেল বাংলা ছাড়াও হিন্দি, অসমিয়া, ওড়িয়া, মারাঠি প্রভৃতি বিভিন্ন ভারতীয় ভাষায়প্রকাশিত হয় এই প্রেস থেকে। তাছাড়া রামায়ণ, মহাভারত, সমাচার দর্পণ ও দিগদর্শন পত্রিকাও শ্রীরামপুর মিশন প্রেস থেকে প্রকাশিত হয়।যেসব প্রেস থেকে ক্যালকাটা স্কুল-বুক সোসাইটির জন্য বই প্রকাশ করা হতো এটি তার মধ্যে অন্যতম।১৮০০-১৮৩২ খ্রিস্টাব্দের মধ্যে এই প্রেস থেকে ৪৫টি ভাষায় প্রায় ২,১২,০০০ টি বই ছাপা হয়। যা সমকালীন বিশ্বে যথেষ্ট কৃতিত্বের কাজ ছিল। এইভাবে শ্রীরামপুর মিশন প্রেস একটি অগ্রণী মুদ্রণ প্রতিষ্ঠান হিসেবে আত্মপ্রকাশ করে।কিন্তু প্রচুর আর্থিক দেনার দায়ে ১৮৩৭ খ্রিস্টাব্দে শ্রীরামপুর ব্যাপ্টিস্ট মিশনের ছাপাখানাটি বন্ধ হয়ে যায়। সাহিত্যের ইয়ারবুক ২০১০, জাহিরুল হাসান সম্পাদিত, পূর্বা, কলকাতা, পৃ. ১০০
২০০৮ গ্রীষ্মকালীন অলিম্পিকে মল্লক্রীড়া – মহিলাদের ১০০ মিটার বাধাদৌড়

২০০৮ অলিম্পিক গেমসে মহিলাদের ১০০মিটার বাধাদৌড় প্রতিযোগিতা আগস্টের ১৭ থেকে ১৯ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে। যোগ্যতানির্ণায়ক মাপকাঠি ছিল ১২.৯৬সেকেন্ড (A মান) এবং ১৩.১১সেকেন্ড (B মান)। এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল। এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি। এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, - প্রত্যেক হিটের প্রথম দু'জন (Q) ও সবমিলিয়ে পরবর্তী সেরা (q) ছয়জনকে নিয়ে সেমিফাইনাল অনুষ্ঠিত হয়। প্রত্যেক হিটের প্রথম চারজন (Q) ও সবমিলিয়ে পরবর্তী সেরাকে (q) নিয়ে ফাইনাল অনুষ্ঠিত হয়। "Olympic Athletics Competition Schedule"। IAAF। ১৩ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-০৮-০৪।  "Entry Standards - The XXIX Olympic Games - Beijing, China - 8/24 August 2008"। IAAF। ১৩ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-০৮-০৪।  http://www.iaaf.org/oly08/results/eventCode=3659/racedate=08-19-2008/sex=W/discCode=100H/combCode=hash/roundCode=f/results.html#det ওয়েব্যাক মেশিনে আর্কাইভকৃত ১৯ জুলাই ২০১২ তারিখে সংগৃহীত হয়েছে ২০০৮-০৮-১৯।
চণ্ডীচরণ মুনশী

চণ্ডীচরণ মুনশী অষ্টাদশ শতাব্দীতে আবির্ভূত ব্রিটিশ ভারতের একজন বাঙ্গালী লেখক, যিনি ১৮০৮ খ্রিস্টাব্দে পরলোক গমন করেন। তার জন্ম তারিখ সম্পর্কে কোনো তথ্য পাওয়া যায় নি তবে একটি সূত্রের অনুমান তার জন্ম ১৭৬০ খ্রিস্টাব্দে। তিনি ফোর্ট উইলিয়াম কলেজে বাঙালা ভাষার অন্যতম অধ্যাপক হিসাবে দায়িত্ব পালন করেছেন। তার রচিত তোতা ইতিহাস একটি উপাখ্যান যা বাঙালা গদ্য সাহিত্যের অন্যতম আদি নিদর্শন। ফোর্ট উইলিয়াম কলেজ স্থাপিত হয় ১৮০০ খ্রিস্টাব্দে। ১৮০১ খ্রিস্টাব্দে চালু হয় এ কলেজের বাঙালা বিভাগ। এ সময় চণ্ডীচরণ মুনশী ফোর্ট উইলিয়াম কলেজের বাংলা বিভাগে শিক্ষক হিসেবে যোগদান করেন। ১৮০৫ খ্রিস্টাব্দে ৪ঠা সেপ্টেম্বর তারিখে কলেজের কাউন্সিল অধিবেশনে উপস্থাপিত বাংলা-সংস্কৃত-মারাঠা ভাষার শিক্ষক তালিকায় চণ্ডীচরণ মুনশীর নাম লিপিবদ্ধ আছে। তাকে 'সার্টিফয়েড টীচার' হিসেবে উল্লেখ করা হযেছে। তার মাসিক বেতন ছিল ৩০ টাকা। চণ্ডীচরণ বিরচিত তোতা ইতিহাস এবং ভাগবদ্গীতা এ কলেজের বাঙালা শিক্ষাক্রমে পাঠ্যপুস্তক হিসেবে ব্যবহৃত হতো। তোতা ইতিহাস প্রকৃতপক্ষে কাদির বখশ রচিত ফার্সি গল্পগ্রন্থ তুতিনামা-এর বঙ্গানুবাদ। ১৮০৪ তিনি এটি অনুবাদ করেন; এবং ১৮০৫ খ্রিস্টাব্দে তা গ্রন্থাকারে প্রকাশিত হয়। এটি মুদ্রিত হয়েছিল শ্রীরামপুর মিশন প্রেস থেকে। পরে ১৮৮৫ সালে এটি লন্ডনে পুনর্মুদ্রিত হয়েছিল। সূত্রঃ হংসনারায়ণ ভট্টাচার্য্য সম্পাদিত বঙ্গ সাহিত্যাভিধান, ১৯৮৭, পৃষ্ঠা-৩২৭। সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; ফেব্রুয়ারি, ১৯৯৭; পৃষ্ঠা- ১৫৫। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ২১১, আইএসবিএন ৯৭৮-৮১-৭৯৫৫-১৩৫-৬ পাদটীকাঃ সংস্কৃত থেকে বাঙালায় অনূদিত "তোতা ইতিহাস"। ২৭ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১২।  চণ্ডীচরণ মুনশী প্রণীত তোতা ইতিহাস ওয়েব্যাক মেশিনে আর্কাইভকৃত ২৭ জানুয়ারি ২০১২ তারিখে
তোতা ইতিহাস

তোতা ইতিহাস বাংলা ভাষায় রচিত একটি গল্পগ্রন্থ যা প্রকৃতপক্ষে কাদির বখশ রচিত ফার্সি গল্পগ্রন্থ তুতিনামা-এর বঙ্গানুবাদ। ফোর্ট উইলিয়াম কলেজে বাঙালা ভাষার শিক্ষক চণ্ডীচরণ মুনশী ১৮০৪ খ্রিষ্টাব্দে এই অনুবাদ কর্ম সম্পাদন করেন। গ্রন্থটি এ কলেজের বাঙালা শিক্ষাক্রমে পাঠ্যপুস্তক হিসেবে ব্যবহৃত হতো। তোতা ইতিহাস একটি উপাখ্যানগ্রন্থ যা বাঙালা গদ্য সাহিত্যের অন্যতম আদি নিদর্শন। ১৮০৪ খ্রিষ্টাব্দে চণ্ডীচরণ মুনশী মূল ফার্সি থেকে বাঙালায ভাষায় গ্রন্থটি অনুবাদ করেন। পরবর্তী বৎসর অর্থাৎ ১৮০৫ খ্রিষ্টাব্দে তা গ্রন্থাকারে প্রকাশিত হয়। এটি মুদ্রিত হয়েছিল শ্রীরামপুর মিশন প্রেস থেকে। এতে মোট ৩৫ টি গল্প আছে। সমসাময়িক কালে লন্ডন থেকে তোতা ইতিহাস-এর দু’টি সংস্করণ মুদ্রিত ও প্রকাশিত হয়। ১৮১১ খ্রিষ্টাব্দে প্রকাশিত সংস্করণের পৃষ্ঠা সংখ্যা ১৩৮। ১৮২৫ খ্রিষ্টাব্দে প্রকাশিত সংস্করণের পৃষ্ঠা সংখ্যা ১৪০। স্যার গ্রেভস হটন্‌ ১৮২২ খ্রিষ্টাব্দে তার Bengali Selection নামে যে গ্রন্থটি প্রকাশ করেন তাতে তোতা ইতিহাসের ১০ টি কাহিনীর ইংরেজি অনুবাদ সহ একটি সংক্ষিপ্ত সংস্করণ অন্তর্ভুক্ত করেন। ১৮৪৭ খ্রিষ্টাব্দে ডব্লিউ, ইয়াটস তার Introduction to the Bengali Language গ্রন্থের ২য় খণ্ডে তোতা ইতিহাস-এর ১৮ টি কাহিনী সংকলন করেন। "তোতা ইতিহাস"। ২৭ জানুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৭ জানুয়ারি ২০১২।  চণ্ডীচরণ মুনশী প্রণীত তোতা ইতিহাস ওয়েব্যাক মেশিনে আর্কাইভকৃত ২৭ জানুয়ারি ২০১২ তারিখে
প্রবাসী (পত্রিকা)

প্রবাসী বিংশ শতাব্দীর সূচনালগ্নে ব্রিটিশ ভারতবর্ষে প্রবর্তিত একটি সাহিত্য সাময়িকী। এই মাসিক পত্রিকাটি বাংলা ভাষায় প্রকাশিত হতো। এটির সম্পাদক ছিলেন রামানন্দ চট্টোপাধ্যায় এবং কার্য্যাধ্যক্ষ ছিলে আশুতোষ চক্রবর্তী। ১৩০৮ বঙ্গাব্দের বৈশাখ মাসে (এপ্রিল ১৯০১) এর সূচনা সংখ্যা প্রকাশিত হয়েছিল। এ সংখ্যাটি এলাহাবাদের ইন্ডিয়ান প্রেস থেকে মুদ্রিত হয়েছিল। বার্ষিক মূল্য আড়াই টাকা। ছবি, অলংকরণ প্রভৃতিতে পত্রিকাটি ছিল আকর্ষণীয়। অচিরেই পত্রিকাটি জনপ্রিয়তা অর্জ্জন করে। প্রথম সংখ্যার পৃষ্ঠা সংখ্যা ছিল ৪০। প্রথম সংখ্যায় রবীন্দ্রনাথ ঠাকুর সহ যাদের লেখা ছাপা হয়েছিল তারা হলেন রামানন্দ চট্টোপাধ্যায়, কমলাকান্ত শর্ম্মা, দেবেন্দ্রনাথ সেন, নিত্যগোপাল মুখোপাধ্যায়, এবং যোগেশচন্দ্র রায়। এতে অজন্তা গুহার ফটো, জীববিজ্ঞানের ওপর নিবন্ধ এবং বিবিধ প্রসঙ্গ মুদ্রিত হয়েছিল। রচনার শেষে লেখকের নাম মুদ্রিত হয়েছিল। ১৯০১ খ্রিষ্টাব্দ থেকে শুরু করে প্রবাসী প্রায় ৫০ বছর প্রকাশিত হয়েছিল। এর বেশীরভাগ সময় সম্পাদক ছিলেন রামানন্দ চট্টোপাধ্যায়। তিনি নারী-পুরুষের সমানাধিকারে বিশ্বাস করতেন এবং নারী-প্রগতি বিষয়ক লেখা ছাপতেন। অধিকন্তু তিনি নারীদের লেখায় উৎসাহিত করতেন। তার মৃত্যুর পর প্রবাসী টিঁকিয়ে রাখা সম্ভব হয় নি। প্রবাসী পত্রিকা বাংলার লোকসঙ্গীত সংগ্রহে বিশেষ ভূমিকা রেখেছিল। কবি রবীন্দ্রনাথ ঠাকুরের অনুপ্রাণনায় ১৩২২ বঙ্গাব্দের বৈশাখ সংখ্যা থেকে এতে 'হারামণি' বিভাগ প্রবর্তিত হয়েছিল এতে সারা বাংলার বিভিন্ন স্থান থেকে সংগৃহীত লোকসঙ্গীত সংকলিত হতো। হারামণি'র প্রথম ভাগে গগন হরকরার আমি কোথায় পাব তারে, আমার মনের মানুষ যে রে এই গানটি মুদ্রিত হয়েছিল। 'প্রবাসী' পত্রিকা নিয়ে একটি গবেষণা আছে, এটি ভারতের শোধগঙ্গা নামক থিসিস সংগ্রহে দেওয়া আছে। আনন্দবাজার পত্রিকায় প্রকাশিত প্রতিবেদন[স্থায়ীভাবে অকার্যকর সংযোগ] দৈনিক কালের কণ্ঠ পত্রিকায় প্রকাশিত প্রবন্ধ প্রবাসী পত্রিকায় প্রকাশিত রচনাসমূহের বিষয় ভিত্তিক বিশ্লেষন
লাইপ্‌ৎসিশ

লাইপ্‌ৎসিশ [জার্মান উচ্চারণ: [Leipzig] (শুনুন)] (জার্মান Leipzig; আ-ধ্ব-ব: [ˈlaɪ̯pʦɪç]) জার্মানির জাখ‌সেন রাজ্যের উত্তর-পশ্চিমে অবস্থিত একটি স্বায়ত্বশাসিত শহর। প্রায় ৫ লাখেরও বেশি অধিবাসীর আবাসস্থল লাইপ্‌ৎসিশ যাখ্‌সেন রাজ্যের সবচেয়ে জনাকীর্ণ শহর। ১১৬৫ সালে প্রতিষ্ঠার অল্প কিছু দিনের মধ্যেই এ শহরটি একটি বড় বাণিজ্যিক কেন্দ্রে পরিণত হয়। ১৮৭০ সালে এর জনসংখ্যা ১ লাখ ছাড়িয়ে যায়। মধ্যযুগ থেকেই এ শহরে লাইপ্‌ৎসিশ বাণিজ্য মেলা বসত; সাম্যবাদী পূর্ব জার্মানি আমলে এ মেলার রাজনৈতিক গুরুত্ব বেড়ে যায়। শহরটি মুদ্রণ ও বই প্রকাশনা শিল্পের জন্য এককালে বিখ্যাত ছিল। শহরটি প্লাইসে, ভাইসে এল্‌স্টার ও পারঠে নদীত্রয়ের মিলনস্থলে অবস্থিত। "Population on 1 January by age groups and sex - functional urban areas"। Eurostat। সংগ্রহের তারিখ ২০১৯-০৯-২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Statistisches Landesamt des Freistaates Sachsen – Bevölkerung des Freistaates Sachsen jeweils am Monatsende ausgewählter Berichtsmonate nach Gemeinden" (পিডিএফ)। Statistisches Landesamt des Freistaates Sachsen (German ভাষায়)। ৬ সেপ্টেম্বর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) Leipzig: One Thousand Years of German History. Bach, Luther, Faust: The City of Books and Music ওয়েব্যাক মেশিনে আর্কাইভকৃত ৩ আগস্ট ২০২০ তারিখে. By Sebastian Ringel. Berlinica, 2015 উইকিমিডিয়া কমন্সে লাইপ্‌ৎসিশ সংক্রান্ত মিডিয়া রয়েছে। ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: লাইপ্‌ৎসিশ The city's official website কার্লিতে লাইপ্‌ৎসিশ (ইংরেজি) Leipzig as virtual city 408 Points of Interest – English ওয়েব্যাক মেশিনে আর্কাইভকৃত ৮ জুলাই ২০১২ তারিখে The Leipzig Glocal, English language webzine and blog publishing regularly Ubiquity Theatre Company ওয়েব্যাক মেশিনে আর্কাইভকৃত ২ মার্চ ২০২১ তারিখে – English language theatre projects in Leipzig Leipzig Zeitgeist, an English magazine about Leipzig This is Leipzig ওয়েব্যাক মেশিনে আর্কাইভকৃত ৪ সেপ্টেম্বর ২০১৯ তারিখে, an English web site for Leipzig LostInLeipzig, Get lost in Germany's best city Events in Leipzig—Music festivals in Leipzig
ফিফা সভাপতি

ফিফা সভাপতিদের তালিকা নিম্নে দেয়া হলো। বিশ্ব ফুটবল সংস্থা ফিফা'র পরিচালনা পরিষদের প্রধান হিসেবে তিনজন সভাপতি মেয়াদকালীন সময়ে মৃত্যুবরণ করেছিলেন। বর্তমান সভাপতি হিসেবে দায়িত্বে রয়েছেন সুইস-ইতালীয় বংশোদ্ভূত জিয়ান্নি ইনফান্তিনো। ২৬ ফেব্রুয়ারি, ২০১৬ তারিখে ফিফা কংগ্রেসের এক্সট্রাঅর্ডিনারী অধিবেশনে তাকে নির্বাচিত করা হয়। তাকে নির্বাচিত করার পূর্বে ক্যামেরুনের ইসা হায়াতু ভারপ্রাপ্ত সভাপতির দায়িত্ব পালন করেন। ৮ অক্টোবর, ২০১৫ তারিখে সাবেক সভাপতি সেপ ব্লাটারকে বহিষ্কার করা হয় ও ২১ ডিসেম্বর, ২০১৫ তারিখে ফুটবল-সম্পর্কীয় সকল ধরনের কর্মকাণ্ডে অংশগ্রহণের বিষয়েও তাকে নিষেধাজ্ঞা প্রদান করা হয়। Following the provisional ban on Sepp Blatter, Issa Hayatou assumed the Office of FIFA President on an interim basis in accordance with article 32(6) of the FIFA Statutes because Hayatou was the longest-serving vice-president on FIFA's Executive Committee. Baxter, Kevin (২৬ ফেব্রুয়ারি ২০১৬)। "Gianni Infantino is elected FIFA president"। The Los Angeles Times। সংগ্রহের তারিখ ২৬ ফেব্রুয়ারি ২০১৬।  "Issa Hayatou takes temporary charge of Fifa"। BBC Sport। ৮ অক্টোবর ২০১৫। সংগ্রহের তারিখ ৮ অক্টোবর ২০১৫।  Sepp Blatter: End of era for Fifa boss "Sepp Blatter & Michel Platini lose Fifa appeals but bans reduced"। BBC Sport। সংগ্রহের তারিখ ২৪ ফেব্রুয়ারি ২০১৬।  "Acting FIFA President Issa Hayatou"। FIFA। ২৪ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০১৫। On 8 October 2015, given the decision of the Adjudicatory Chamber of the Independent Ethics Committee to provisionally ban Joseph S. Blatter from all football activities on a national and international level, Issa Hayatou assumed the Office of FIFA President on an interim basis, as the longest-serving vice-president on FIFA’s Executive Committee - according to article 32 (6) of the FIFA Statutes.
করুণাময়ী কালী মন্দির, আমডাঙা

করুণাময়ী কালী মন্দির পশ্চিমবঙ্গের উত্তর চব্বিশ পরগনা জেলার আমডাঙা ব্লকের একটি সুপ্রাচীন কালী মন্দির। মুঘল সম্রাট আকবরের রাজপুত সেনাপতি মানসিংহ আমডাঙার সূক্ষ্মাবতী নদীর তীরে এই মন্দিরটি প্রতিষ্ঠা করেছিলেন। এই মন্দিরের প্রথম পুরোহিত ছিলেন রামানন্দ গিরি গোস্বামী। রামানন্দ প্রথমে যশোহরের বিখ্যাত যশোহরেশ্বরী কালী মন্দিরের সেবায়েত ছিলেন। রাজা প্রতাপাদিত্যের সঙ্গে মুঘল বাহিনীর যুদ্ধ বাধলে রামানন্দ গোপনে মানসিংহকে সাহায্য করেন। মানসিংহ জয়লাভ করে যশোহরেশ্বরী কালীর মূর্তিটি তার নিজের শহর রাজস্থানের অম্বর দুর্গে নিয়ে গিয়ে প্রতিষ্ঠা করেছিলেন। এদিকে প্রতাপাদিত্যের তিরস্কারে রামানন্দ প্রায় উন্মাদ হয়ে যান। কথিত আছে, এই সময় মানসিংহ কালীর স্বপ্নাদেশ পেয়ে সূক্ষ্মাবতী নদীর তীরে ঘন জঙ্গলে যশোহরেশ্বরী কালীর বিকল্প করুণাময়ী কালীমূর্তিটি প্রতিষ্ঠা করেন। রামানন্দের নামানুসারে এই অঞ্চলের নাম হয় ‘রামডাঙা’। পরে রামডাঙা কথাটি লোকমুখে বিকৃত হয়ে হয় ‘আমডাঙা’। কথিত আছে, ১৭৬৪ সালে মীরজাফরের জামাই মীরকাশিম নদীয়ার রাজা কৃষ্ণচন্দ্র রায়ের মৃত্যুদণ্ড ঘোষণা করলে কৃষ্ণচন্দ্র দেবীর কৃপায় অলৌকিক উপায়ে রক্ষা পেয়েছিলেন। এরপর তিনি করুণাময়ী কালী মন্দিরকে ৩৬৫ বিঘা নিষ্কর জমি প্রদান করেন। করুণাময়ী কালীমূর্তিটি মন্দিরের দোতলায় প্রতিষ্ঠিত। আনুমানিক দুই ফুট উচ্চতার মূর্তিটি কষ্টিপাথরে নির্মিত। দেবীমূর্তি সালঙ্করা, ত্রিনয়না, মুণ্ডমালিনী ও মহাদেবের বক্ষের ওপর দন্ডায়মান। সামনে চন্দনকাঠের সূক্ষ কারুকাজ-শোভিত দরজাটি ৪৫০ বছরের পুরনো। মন্দিরের একতলায় রত্নবেদীটি ১০৮টি শালগ্রাম শিলার উপর প্রতিষ্ঠিত। উদ্বোধন পত্রিকায় প্রকাশিত স্বামী দিব্যজ্ঞানানন্দের প্রবন্ধ "বাংলার কালী", মাঘ ১৪১৮ সংখ্যা (১১৪তম বর্ষ, প্রথম সংখ্যা), পৃষ্ঠা ৩২ তিন তীর্থে, শিবশঙ্কর ভারতী, সাহিত্যম্‌, ১৮বি, শ্যামাচরণ দে স্ট্রিট, কলকাতা-৭৩, প্রথম প্রকাশ- ১৮ই জানুয়ারী, ২০০১
স্টেডিয়াম

স্টেডিয়াম (ইংরেজি: Stadium) এমন একটি নির্দিষ্ট স্থান বা কেন্দ্রস্থল, যেখানে দর্শকেরা একত্রিত হয়ে খেলাধুলা উপভোগ করেন। স্টেডিয়ামসমূহে সাধারণত খেলা অনুষ্ঠিত হয়। তবে ক্ষেত্রবিশেষে স্টেডিয়ামে কনসার্ট, সাংস্কৃতিক অনুষ্ঠান, সার্কাস-সহ অন্যান্য অনুষ্ঠানেরও আয়োজন করা হয়ে থাকে। সাধারণতঃ মাঠের চতুঃপার্শ্বে ইট, বালু, সিমেন্ট দিয়ে স্থায়ী অবকাঠামো হিসেবে নকশা অঙ্কন করে স্টেডিয়াম তৈরী করা হয়। অনেক ক্ষেত্রে মাঠ আংশিকভাবে ঘেরাও করা হয়ে থাকে। অঙ্কিত নকশায় দর্শকদের জন্য বসার ব্যবস্থা রাখা হয়। খেলার দৃষ্টিগ্রাহ্যতার উপর টিকেটের মূল্যমান নির্ভর করে। গ্রীকদের প্রাচীন অলিম্পিক খেলায় একমাত্র ইভেন্ট ছিল দৌঁড়। এথেন্সের পজেনিয়াসরা খেলা দাঁড়িয়ে দেখার জন্য প্রায় অর্ধ-শতাব্দীকাল এ ব্যবস্থা রেখেছিল। গ্রীসের অলিম্পিয়ায় স্ট্যাড দূরত্ব নির্ণয় করা থেকে আধুনিক স্টেডিয়াম শব্দটির উৎপত্তি হয়েছে। গ্রীক শব্দ স্ট্যাডিয়ন শব্দ থেকে 'স্ট্যাডিয়াম' বা 'স্টেডিয়াম' শব্দটি এসেছে। দূরত্ব হিসেবে পরিমাপ করলে মনুষ্য নির্ণেয় ৬০০ ফুটের সমমান হবে। এটি ঐ সময়ের লোক, স্থান এবং সময়ের উপর নির্ভর করে প্রকৃত দৈর্ঘ্য নিরূপণ করা হতো। এছাড়াও, বর্তমানকালের মানদণ্ডে ১ স্ট্যাডিয়ন = ৬০০ ফুট বা ১৮০ মিটার দেখানো হয়। ঐতিহাসিক স্থান-কালের প্রেক্ষাপটে এ দূরত্ব ১৫% বেশি বা কম হতে পারে। রোমান দৈর্ঘ্যের একক হিসেবে স্ট্যাডিয়নকে বিভিন্ন সময়ে ১২৫ দ্বিগুণ পদক্ষেপ হিসেবে ১৮৫ মিটার বা ৬০৭ ফুট হিসেবে বিবেচনা করা হতো। রোমানদের গ্রহণকৃত এ দৈর্ঘ্যটিই পরবর্তীকালে ইংরেজি ভাষায় স্টেডিয়ামরূপে গ্রহণ করা হয়েছে। অধিকাংশ অভিধানেই 'স্ট্যাডিয়ামস্‌' এবং 'স্ট্যাডিয়া' - উভয় শব্দকেই স্টেডিয়ামের বহুবচন হিসেবে চিহ্নিত করা হয়েছে। অলিম্পিয়া-কে প্রাচীনতম স্টেডিয়াম হিসেবে চিহ্নিত করা হয়েছে। এটি গ্রীসের পশ্চিমাংশে পিলোগোনিজ এলাকার অলিম্পিয়া নগরীতে অবস্থিত। খ্রীষ্ট-পূর্ব ৭৭৬ সালে প্রাচীন অলিম্পিক গেমসের আয়োজন করা হতো। গেমসে একটিমাত্র বিষয় থাকতো। গ্রীক ও রোমান স্টেডিয়ামগুলো অনেক প্রাচীন নগরে দেখা যায়। তন্মধ্যে, রোমের স্টেডিয়াম অব ডোমিশিয়ান খুবই জনপ্রিয় ও পরিচিত ছিল। প্রাচীন স্টেডিয়াম হিসেবে আধুনিককালে বর্ধিত ও অবকাঠামোর উন্নয়ন করে প্রথমবারের মতো ঊনবিংশ শতকে এর ব্যবহার লক্ষ্য করা যায়। গ্রীসের প্যানেথেনেইকো স্টেডিয়ামে আধুনিক অলিম্পিক গেমস্‌ প্রতিযোগিতা ১৮৭০, ১৮৭৫, ১৮৯৬ এবং ২০০৪ সালে অনুষ্ঠিত হয়েছিল। সৌর-শক্তি ব্যবহারের মাধ্যমে তাইওয়ানের স্টেডিয়াম ইতিহাসের পর্দায় জায়গা করে নিয়েছে। ঘোড়ার দৌড়ের জন্য গ্রীসের হিপোড্রোম স্টেডিয়ামগুলোকে প্রধান মানদণ্ড হিসেবে নিয়ে রোমের স্টেডিয়াম ও সার্কাস ভবন নির্মাণ করা হয়েছিল। হিপোড্রোম ও স্টেডিয়াম হয়তোবা একই আয়তনের ছিল। তবে সবচেয়ে বড় সার্কাস ভবনের আসন ব্যবস্থা ১০ গুণেরও বেশি ছিল। শের-ই-বাংলা জাতীয় ক্রিকেট স্টেডিয়াম, ওয়েম্বলি স্টেডিয়াম, এমিরেট্‌স স্টেডিয়াম, বেইজিং ন্যাশনাল স্টেডিয়াম, মারাকানা স্টেডিয়াম, আর্সেনাল স্টেডিয়াম, যুবভারতী ক্রীড়াঙ্গন বা সল্টলেক স্টেডিয়াম, সিটি অফ ম্যানচেস্টার স্টেডিয়াম, নেতাজি ইন্ডোর স্টেডিয়াম, সাবিনা পার্ক, ইডেন গার্ডেনস, রবীন্দ্র সরোবর স্টেডিয়াম, বঙ্গবন্ধু জাতীয় স্টেডিয়াম অন্যতম। Nussli Group "Stadium Construction Projects" আর্কাইভইজে আর্কাইভকৃত ৫ সেপ্টেম্বর ২০১২ তারিখে A Brief History of the Olympic Games by David C. Young, p. 20 The Modern Olympic Games, A Struggle for Revival by David C. Young, Chapters 4 & 13 Taiwan's solar stadium 100% powered by the sun Guardian উইকিমিডিয়া কমন্সে স্টেডিয়াম সংক্রান্ত মিডিয়া রয়েছে।
বর্গমূল গড় বর্গ বেগ

আপনাকে অবশ্যই এই পরিষ্করণ টেমপ্লেটে একটি |reason= প্যারামিটার যোগ করতে হবে - এটি {{পরিষ্করণ|date=জানুয়ারি ২০১২|reason=<এখানে কারণ লিখুন>}}-এর সাথে প্রতিস্থাপন করুন, অথবা পরিষ্করণ টেমপ্লেটটি সরান। পরিষ্করণের কোন কারণ ছাড়াই নিবন্ধসমূহ ট্যাগ করা হয়েছে গণিত, root পরিচয়ে অর্থ বর্গক্ষেত্র (সংক্ষিপ্ত RMS বা rmsar), দ্বিঘাত গড় নামেও পরিচিত, একটি পরিবর্তনশীল মাত্রার পরিসংখ্যানগত পরিমাপ. এটা বিশেষত ব্যবহার করা হয় যখন পরিবর্তনশীল মাত্রার variatesমান ধণাত্মক এবং ঋণাত্মক হয়ে থাকে, যেমন: সাইনুসয়েড ইত্যাদি। আর এম এস sinusoids বিভিন্ন বৈদ্যুতিক প্রকৌশলসহ বিভিন্ন ক্ষেত্রে ব্যবহৃত হয়। এটা দিয়ে বিচ্ছিন্ন কিংবা পরযায়ক্মমিক মানের ফাংশন হিসাব করা যায়। এটা মান বর্গের বর্গমূল থেকে আসে। অবিচ্ছিন্ন তরঙ্গাকৃতির একটি সেটের আরএমএস মান এর গাণিতিক গড় বর্গ মূলের গড়ের বর্ম্নেগমূল এর সমান। সেট n {\displaystyle n} এর { x 1 , x 2 , … , x n } {\displaystyle \{x_{1},x_{2},\dots ,x_{n}\}} এর আর এম এস মান হবে x r m s = 1 n ( x 1 2 + x 2 2 + ⋯ + x n 2 ) {\displaystyle x_{\mathrm {rms} }={\sqrt {{\frac {1}{n}}\left({{x_{1}}^{2}+{x_{2}}^{2}+\cdots +{x_{n}}^{2}}\right)}}} অবিচ্ছিন্ন ফাংশন জন্য সংশ্লিষ্ট সূত্র f ( t ) {\displaystyle f(t)} T 1 ≤ t ≤ T 2 {\displaystyle T_{1}\leq t\leq T_{2}} সময় ব্যবধানে সংজ্ঞায়িত হবেঃ f r m s = 1 T 2 − T 1 ∫ T 1 T 2 [ f ( t ) ] 2 d t , {\displaystyle f_{\mathrm {rms} }={\sqrt {{1 \over {T_{2}-T_{1}}}{\int _{T_{1}}^{T_{2}}{[f(t)]}^{2}\,dt}}},} এবং সব সমইয়ের জন্য আরএমএস ফাংশনঃ f r m s = lim T → ∞ 1 2 T ∫ − T T [ f ( t ) ] 2 d t . {\displaystyle f_{\mathrm {rms} }=\lim _{T\rightarrow \infty }{\sqrt {{1 \over {2T}}{\int _{-T}^{T}{[f(t)]}^{2}\,dt}}}.} অসীম সময়ের পুনরাবৃত্ত এর আরএমএস মান একটি পুনরাবৃত্ত এর ফাংশন একক সময়ের পুনরাবৃত্ত এর আরএমএস মান এর সমান। বিভিন্ন ওয়েভ ফর্মের আরএমএস মান এছাড়াও ক্যাল্কুলাস ছাড়া নির্ধারিত হতে পারে, Cartwright দ্বারা দেখানো হয়েছে
নাজিম হিকমত

নাজিম হিকমত (জন্ম : ১৫ জানুয়ারি, ১৯০২ - মৃত্যু : ৩ জুন, ১৯৬৩) বিংশ শতাব্দী আবির্ভূত সর্বাগ্রগণ্য একজন তুর্কি ভাষার কবি ও নাট্যকার। উনিশ বৎসর বয়সে তিনি তুরস্কের স্বাধীনতা সংগ্রামে যোগ দিয়েছিলেন। স্বীয় রাজনৈতিক মতাদর্শের বিড়ম্বনায় তাকে বারবার কারাগারে নিক্ষেপ করা হয়েছে। তাঁর সারা জীবনের অর্ধেক রচনার প্রসূতিগার কারা অন্তরালের অপরিসর স্থানে ও সময়ের প্রাচুর্য্যে। তাঁর জন্ম হয়েছিল ১৯০২ সালে এবং মৃত্যু সোভিয়েত ইউনিয়নে ১৯৬৩ সালে। কখনো বলা হয়েছে তিনি "রোমান্টিক কমিউনিস্ট", "জেলখানার কবি"; কখনো বলা হয়েছে তিনি তিনি "রোমান্টিক বিপ্লবী"। কণ্ঠে বিপ্লব ও মুক্তির গান গাইলেও নাজিম হিকমতের কবিতা গীতিময়তায় ঋদ্ধ। নিপীড়ন অধ্যুষিত বিংশ শতাব্দীর বিশ্বে বহু ভাষায় অনূদিত হয়েছে তাঁর কবিতা। একটি কবিতায় পাবলো নেরুদা লিখেছেনঃ ১৯৫০ সালে তাঁকে শান্তিতে নোবেল পুরস্কার দেওয়া হয়। নাজিম হিকমতের নিজ তথ্য মতে, পিতা তুর্কি এবং মাতা জার্মান, পোলিশ, জর্জিয়া মিশ্র বংশোদ্ভূত। নাজিম হিকমেতের মা সার্কাসিয়া আদিগে শিকড়ের একটি বিশিষ্ট পোলিশ অসাম্প্রদায়িক পরিবার থেকে এসেছেন। "Nazım Hikmet'in doğum günü yanlış biliniyormuş"। সংগ্রহের তারিখ ২২ ডিসেম্বর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Zalega - Pióro jak dynamit - lewica.pl"। lewica.pl। সংগ্রহের তারিখ ৬ সেপ্টেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "নাজিম হিকমতের ১১০তম জন্মদিন স্মরণে"। ২০১৯-০২-০২ তারিখে মূল থেকে আর্কাইভ করা। সংগ্রহের তারিখ ২০১৪-০১-১২।  "এখানে নাজিম হিকমত"। ২০১৭-১২-১৭ তারিখে মূল থেকে আর্কাইভ করা। সংগ্রহের তারিখ ২০১৪-০১-১২।  "Vera tulyakova hikmet nazım la son söyleşimiz"। www.issuu.com। Hüseyin Şenol। সংগ্রহের তারিখ ২ মে ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] Vera Tulyakova Hikmet, Nâzımʾla söyleşi, Cem Yayınevi, 1989, p. 257. Hikmet Akgül, Nâzım Hikmet: siyasi biyografi, Çiviyazilari, 2002, p. 50. Gündem, Mehmet (৬ অক্টোবর ২০০৪)। "Atatürk'ü Samsun'da koruyanlar Çerkez'di"। Milliyet (তুর্কি ভাষায়)। Istanbul। সংগ্রহের তারিখ ২ মে ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Guillet, Marc (১৫ জানুয়ারি ২০১২)। "Nâzım Hikmet's Tea Garden in Kadıköy"। Enjoy-Istanbul.com। ১৩ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ২ মে ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) নাজিম হিকমতের কবিতা "আত্মজীবনী" ওয়েব্যাক মেশিনে আর্কাইভকৃত ২০১৭-০৯-২২ তারিখে
হের্মান স্টাইন্‌টল

হের্মান স্টাইন্‌টল (জার্মান: Heymann/Hermann Steinthal) (১৬ মে, ১৮২৩ - ১৪ মার্চ, ১৮৯৯) একজন জার্মান ভাষাতাত্ত্বিক ও দার্শনিক ছিলেন। হের্মান ১৮২৩ সালের ১৬ মে গ্র্যেপ্‌ৎসিশ, আন্‌হাল্ট এ জন্মগ্রহণ করেন। তিনি বার্লিন বিশ্ববিদ্যালয়ে ভাষাবিজ্ঞান ও দর্শন বিষয়ে পড়াশুনা করেন। ১৮৫০ সালে তিনি বার্লিন বিশ্ববিদ্যালয়ের ভাষাবিজ্ঞান ও পুরাণতত্ত্বের প্রিফাৎডজেন্ট হিসেবে যোগদান করেন। তিনি ভিল্‌হেল্ম ফন হুম্বোল্ট এর কাজ দ্বারা প্রভাবিত হয়েছিলেন এবং ১৮৮৪ সালে তার ভাষাবিজ্ঞান সম্পর্কিত কাজ সম্পাদনা করেন। ১৮৫২ সাল থেকে ১৮৫৫ সালে স্টাইন্‌টল প্যারিসে বসবাস করেন। সেখানে তিনি চীনা ভাষা নিয়ে গবেষণা করেন এবং ১৮৬৩ সালে তিনি বার্লিন বিশ্ববিদ্যালয়ের সহকারী অধ্যাপক হিসেবে যোগ দেন। ১৮৭২ সাল থেকে তিনি বার্লিনের ইহুদি ধর্ম শিক্ষা প্রতিষ্ঠানে ওল্ড টেস্টামেন্টের ইতিহাস ও ধর্মতাত্ত্বিক দর্শনের লেকচারার হিসেবে কর্মরত ছিলেন। ১৮৬০ সালে তিনি মরিৎজ লাজারুস নামে মনোবিজ্ঞান ও ভাষাবিজ্ঞানের উপর একটি সাময়িকী প্রতিষ্ঠা করেন। ১৮৮৩ সাল থেকে তিনি ডয়চ-ইস্রায়েলিতিশ্চার জেমেইনডেবান্ড এর একজন পরিচালক ছিলেন। H. S. Morais, Eminent Israelites of the Nineteenth Century, Philadelphia, 1880, pp. 233–335;
শিরা

শিরা বলতে বুঝায়, যে সকল রক্তবাহ দেহের বিভিন্ন অংশ হইতে রক্ত বহন করে হৃৎপিণ্ডে প্রবেশ করে তাদের শিরা বলা হয়। সাধারনত শিরা অপরিশোধিত রক্ত (অক্সিজেন বিহীন বা ডিঅক্সিজিনেটেড রক্ত) বহন করে।শিরাগুলো সাধারণত দেহের বিভিন্ন স্থানের কৈশিকনালি থেকে আরম্ভ হয় এবং এ রকম আসংখ্য নালি একত্রে সূক্ষ শিরা,উপশিরা,অতঃপর শিরা এবং মহাশিরায় পরিণত হয়ে হৃদপিন্ডেফিরে আসে। শিরাও ধমনির মতো তিন স্তরবিশিষ্ট। ব্যতিক্রম ফুসফুসীয় শিরা বা পালমোনারী শিরা যা অক্সিজেন যুক্ত রক্ত বা অক্সিজিনেটেড রক্ত বহন করে। শিরাগুলো সাধারণত দেহের বিভিন্ন স্থানের কৈশিকনালি থেকে আরম্ভ হয় এবং এ রকম আসংখ্য নালি একত্রে সূক্ষ শিরা,উপশিরা,অতঃপ র শিরা এবং মহাশিরায় পরিণত হয়ে হৃদপিন্ডেফিরে আসে। শিরাও ধমনির মতো তিন স্তরবিশিষ্ট। উচ্চমাধ্যমিক জীববিজ্ঞান বই (*বর্দ্ধন *সেন *ভক্ত )রচিত ক্যালকাটা বুক হাউস কর্তৃক প্রকাশিত। অভিধান আণুবীক্ষণিক গঠন Merck Manual article on veins. American Venous Forum American College of Phlebology American Board of Phlebology American College of Phlebology Foundation ওয়েব্যাক মেশিনে আর্কাইভকৃত ৯ জুন ২০১৭ তারিখে Australasian College of Phlebology Information from the Australasian College of Phlebology Website In economics: Arterial and venous industries Animated Venous Access tutorials